מה עם המים
כשנפסקו המים ; פתאום בצהרים, ; החלון של המקלחת אז נפתח, ; ואחי המסובן ; הוציא החוצה ראש לבן ; וקרא לאנשים בערך כך: ; מה עם המים? ; מה קרה למים? ; מי שרק יכול שיבוא ויעזור. ; יש לי קצף באזניים, ; יש לי קצף בעיניים. ; איך אפשר לחיות בלי מים בצינור? ; כשנפסקו המים ; פתאום בצהרים, ; השכנה השקתה את הגינה. ; היא הציצה בצינור ; מלפנים ומאחור, ; ובינתיים שרה שיר עם מנגינה: ; מה עם המים? ; מה קרה למים? ; מי שרק יכול שיבוא ויעזור. ; כל השושנים כפופות ; והדליות מתעלפות, ; איך אפשר לחיות בלי מים בצינור? ; כשנפסקו המים ; פתאום בצהרים, ; נחשו מה שקרה בגן חיות: ; - איך אפשר, זה לא נעים! ; צעקו הצפרדעים. ; - איך אפשר בכלל לחיות בלי שלוליות? ; מה עם המים? ; מה קרה למים? ; מתרגזים שם אווזים וברווזים. ; ברבורים שוחים בחול, ; דג קטן כבר לא יכול! ; איך אפשר לחיות בלי מים בברזים? ; כשנפסקו המים ; אחרי הצהרים ; בעולם כולו אז קמה מהומה. ; בכל עיר, בכל פינה, ; גם אצלנו בשכונה ; אנשים פתאום בכו במקהלה: ; מה עם המים? ; מה קרה למים? ; מי שרק יכול שיבוא ויעזור! ; מה יהיה ומה עושים? ; מה שותים? איך מכבסים? ; איך אפשר לחיות בלי מים בצינור?; 